CELEX: 62013FN0054
Language: sl
Date: 2013-05-31 00:00:00
Title: Zadeva F-54/13: Tožba, vložena 31. maja 2013 – ZZ proti EESO

20.7.2013   
            
            
               SL
            
            
               Uradni list Evropske unije
            
            
               C 207/64
            
         Tožba, vložena 31. maja 2013 – ZZ proti EESO
   (Zadeva F-54/13)
   2013/C 207/113
   Jezik postopka: francoščina
   
      Stranki
   
   
      Tožeča stranka: ZZ (zastopnika: T. Bontinck in A. Guillerme, odvetnika)
   
      Tožena stranka: Evropski ekonomsko-socialni odbor
   
      Predmet in opis spora
   
   Razglasitev ničnosti odločbe EESO, s katero je bil zavrnjen odškodninski zahtevek, ki ga je tožeča stranka vložila na podlagi člena 90(1) Kadrovskih predpisov, za povrnitev škode, ki naj bi jo utrpela zaradi domnevnega šikaniranja oziroma nadlegovanja s strani uprave.
   
      Predlogi tožeče stranke
   
   
               —
            
            
               Razglasitev ničnosti generalnega sekretarja EESO z dne 3. oktobra 2012 v delu, v katerem je zavrnjen odškodninski zahtevek tožeče stranke z dne 5. junija 2012, da bi prejela ustrezno in razumno plačilo odškodnine za nepremoženjsko škodo, škodovanje njenemu ugledu, zdravju in karieri, ki jih je utrpela, in ki je bila po pritožbi tožeče stranke potrjena z odločbo z dne 22. februarja 2013;
            
         
               —
            
            
               dodelitev tožeči stranki odškodnine za njeno nepremoženjsko škodo ter škodovanje njenemu ugledu in zdravju, ki je ob upoštevanju povečanja ali zmanjšanja med postopkom ocenjena na 12 000 EUR;
            
         
               —
            
            
               dodelitev tožeči stranki odškodnine za škodovanje karieri, ki ga je utrpela zaradi zamude pri njenem napredovanju zaradi preiskav in postopkov, ki so takrat potekali, in sicer z vzpostavitvijo kariere v nazivu AST 5 ob upoštevanju razvoja med postopkom in, podredno, z ustreznim plačilom odškodnine, ki je ob upoštevanju povečanja ali zmanjšanja med postopkom ocenjena na 41 403,09 EUR;
            
         
               —
            
            
               EESO se naloži plačilo stroškov.